Държавен вестник, бр. 74, 2004 г., стр. 51

Б Р О Й  74
Д Ъ Р Ж А В Е Н   В Е С Т Н И К
С Т Р .  51
Раздел  IV
Прекратяване и отнемане на лицензия за
специализирано обучение
Чл. 45. (1) Лицензията за специализирано
обучение се прекратява:
1. с изтичане на срока, ако не е подадено
заявление за подновяване;
2. при подадено от лицензианта заявление за
прекратяване на лицензията;
3. поради отнемане на лицензията;
4. при прекратяване на юридическото лице—
лицензиант;
5. при смърт на физическо лице—лицензиант.
(2) Председателят на АЯР прекратява ли-
цензията със заповед, освен в случаите по ал. 1,
т. 1, 4 и 5, когато лицензията се прекратява ав-
томатично.
(3) Лицензията се смята за прекратена от
датата на настъпване на събитието, с изключе-
ние на случаите по ал. 1, т. 2 и 3, когато прекра-
тяването настъпва от датата на влизането в сила
на издадената от председателя на АЯР заповед.
Чл. 46. (1) Заявлението за прекратяване на
лицензия за специализирано обучение съдържа
идентификационните данни на заявителя и ре-
гистрационния номер на лицензията.
(2) Председателят на АЯР се произнася по
подаденото заявление в срок от един месец.
Чл. 47. (1) Лицензията се отнема в случаите по
чл. 23, ал. 1, т. 1, букви “б” и “в” и т. 2—4 ЗБИЯЕ.
(2) При установяване наличието на основа-
нията за отнемане на лицензията по ал. 1 пред-
седателят на АЯР е длъжен да предупреди пис-
мено лицензианта за направените констатации
и да даде подходящ срок за привеждане на дей-
ността в съответствие с нормативните изисква-
ния и с условията на издадената лицензия.
(3) В срока по ал. 2 лицензиантът може да
представи обяснения и възражения по направе-
ните констатации, както и да поиска удължава-
не на дадения срок.
(4) Ако в резултат на постъпилите обяснения
и възражения се установи, че първоначално оп-
ределеният срок за привеждане на дейността в
съответствие с нормативните изисквания и с
условията на издадената лицензия е недостатъ-
чен или ако са налице други обективни причини,
председателят на АЯР може да удължи този срок,
за което уведомява лицензианта по реда на ал. 2.
Чл. 48. (1) Ако лицензиантът не приведе
дейността си в съответствие с нормативните
изисквания и с условията на издадената лицен-
зия в определения срок и след преценка на об-
стоятелствата и дадените обяснения и възра-
жения, председателят на АЯР отнема издаде-
ната лицензия със заповед.
(2) Заповедта за отнемане на лицензията за
специализирано обучение съдържа:
1. правното основание за издаването на за-
поведта;
2. фактическите основания за издаване на
заповедта, освен ако лицензията се отнема на
основание чл. 23, ал. 1, т. 4 ЗБИЯЕ;
3. становище по обясненията на лицензиан-
та, освен ако лицензията се отнема на основа-
ние чл. 23, ал. 1, т. 4 ЗБИЯЕ;
4. срок, не по-дълъг от една година, в който
лицето не може да кандидатства за издаване на
нова лицензия за същата дейност.
(3) Заповедта по ал. 1 се връчва на лицензи-
анта, съответно на лицето, което има право да
го представлява.
Г л а в а  ч е т в ъ р т а
УДОСТОВЕРЕНИЯ ЗА ПРАВОСПОСОБНОСТ
Раздел I
Ред за издаване на удостоверения за правоспо-
собност по чл. 64, ал. 2, т. 1 ЗБИЯЕ
Чл. 49. Удостоверенията за правоспособност
по чл. 64, ал. 2, т. 1 ЗБИЯЕ се издават от пред-
седателя на АЯР на лица, които отговарят на
изискванията по чл. 66, ал. 1 ЗБИЯЕ и нямат
наложена забрана по чл. 70, ал. 3 ЗБИЯЕ.
Чл. 50. (1) За полагане на изпит пред квали-
фикационната изпитна комисия на АЯР и изда-
ване на удостоверение за правоспособност зая-
вителят подава до председателя на АЯР писме-
но заявление, което съдържа:
1. идентификационните данни на заявителя;
2. посочване на длъжността, за която се иска
издаване на удостоверение за правоспособност,
и съответното работно място;
3. списък на приложените към заявлението
документи.
(2) Към заявлението трябва да бъдат при-
ложени:
1. документ, издаден по ред, определен от
министъра на здравеопазването, удостоверяващ,
че заявителят отговаря на медицинските и пси-
хофизиологичните изисквания за съответната
дейност;
2. документи, удостоверяващи професионал-
ната квалификация по чл. 10, ал. 2;
3. документ за платена такса за явяване на
изпит в размер, определен съгласно Тарифата
за таксите, събирани от Агенцията за ядрено
регулиране по ЗБИЯЕ.
(3) Заявлението се подписва от физическото
лице—заявител, и се подава в АЯР лично или се
изпраща чрез съответния лицензиант или титу-
ляр на разрешение за извършване на дейности
в ядрени съоръжения.
Чл. 51. (1) Редовността на заявлението и на
приложените към него документи, както и съ-
ответствието им с изискванията на ЗБИЯЕ и
наредбата се проверяват в 14-дневен срок от
постъпването в деловодството на АЯР.
(2) При констатиране на нередовности и
несъответствия на заявителя писмено се указва
да ги отстрани в 14-дневен срок.
(3) Председателят на АЯР определя дата за
провеждане на изпита по чл. 64, ал. 1, т. 1 или
ал. 3, която не може да бъде по-късно от 30 дни
от получаване на заявлението по чл. 50, ал. 1,
съответно от датата на изпълнение на указани-
ята, дадени по реда на ал. 2.